tartuNLP/wikipedia-smugri-20251201 huggingface dataset:
Chris Kreider

Christopher James Kreider (sündinud 30. aprillil 1991 Boxfordis Massachusettsi osariigis Ameerika Ühendriikides) on USA jäähokimängija, kes mängib NHL-i klubis New York Rangers vasakul äärel.
2009. aastal valiti ta NHL-i "draft"is Rangersi poolt 19. valikuna. Seejärel mängis ta kolm hooaega Boston College'i meeskonnas. 2012. aasta aprillis sõlmis ta lepingu Rangersiga. NHL-is debüteeris ta sama aasta aprillis Stanley karika väljalangemismängudes. Ta lõi väljalangemismängudes viis väravat, millega sai enim väravaid väljalangemismängudes visanud mängijaks, kes polnud põhihooajal veel NHL-is mänginud. Rangersiga kaotas ta Idakonverentsi finaalis New Jersey Devilsile. Regulaarselt on ta kuulunud Rangersi põhikoosseisu alates hooajast 2013–14.
USA jäähokikoondise koosseisus võitis ta 2018. aasta maailmameistrivõistlustelt pronksmedali.
Rheenendal

Rheenendal on asula Lõuna-Aafrika Vabariigis Lääne-Kapimaa provintsis Garden Route'i ringkonnas.
Lõuna-Aafrika Vabariigi 2011. aasta rahvaloenduse andmetel oli Rheenendali elanikest värvilisi 90,75%, mustanahalisi aafriklasi 8,92%, India või Aasia päritolu inimesi 0,05%, valgeid 0,03% ja teisi 0,23%. Afrikaani keelt pidas emakeeleks 92,10% inimesi, koosa keelt 5,34%, inglise keelt 1,24% ja tsvana keelt 0,36%.
Džarõlhatš

Džarõlhatš (ukraina keeles "Джарилгач") on Ukrainas Krimmi poolsaare lähistel asuv saar, mis kuulub halduslikult Hersoni oblasti Skadovski rajooni. Saar kitseneb läänepoolses tipus sääreks ja mõnikord vee alt välja ulatuvaks leetseljakuks, mis ühendab sellistel puhkudel saare Lazurne alevi lähistel Hersoni oblasti maismaaosaga. Saare vastas üle Džarõlhatši lahe asub Skadovski linn. 
Loodus.
56 km² suurune ja 42 km pikkune Džarõlhatš on Musta mere suurim saar. Karkiniti lahes asuval saarel leidub puhtaid liivarandu ja mineraalveeallikaid. Saare keskosas asub mageda veega allikas ja üle saare leidub kokku enam kui nelisada väikest soolast järve. Džarõlhatši saar ja laht moodustavad osa Džarõlhatši Rahvuslikust Looduspargist.
Džarõlhatši ainulaadne loomastik ja taimestik on hästi säilinud. Loomadest elavad saarel näiteks metssead, hirved ja muflonid. Saare arvukad kajakad ja kormoranid jahivad krabisid, meritigusid ning krevette.
Saar Vana-Kreeka mütoloogias.
Džarõlhatš moodustas koos lääne poole jääva Tendra säärega varem maasääre, mida kreeklased kutsusid nimega "Achilleuse jooksurada". Legendi järgi tekkis Tendra säär siis, kui Vana-Kreeka jumalanna Artemise preestrinna Iphigeneia Trooja sõja kangelase Achilleuse eest põgenes. Seal, kus tema jalad merepinda puutusid, moodustusid liivased maasääred. Achilleuse, kes Iphigeneiat kätte ei saanud, legendiga on rohkem seotud Tendra säär.
Adámos Adámou

Adámos Adámou (Αδάμος Αδάμου; sündinud 30. oktoobril 1950 Limassolis) on Küprose arst ja poliitik. Ta oli 2004–2009 Euroopa Parlamendi liige ning kuulus Euroopa Ühendatud Vasakpoolsete / Põhjamaade Roheliste Vasakpoolsete fraktsiooni.
Ta on Töörahva Progressiivse Partei liige.
Adámou on erialalt patoloog-onkoloog.
Ilga Šuplinska

Ilga Šuplinska (vahepeal ka Ilga Muižniece; sündinud 16. aprillil 1970 Dagdas) on Läti kirjandusteadlane, õppejõud, õpetaja ja poliitik, ta kuulub Uue Konservatiivse Partei ridadesse. Ta oli 23. jaanuarist 2019 kuni 3. juunini 2021 haridus- ja teadusminister Arturs Krišjānis Kariņši valitsuses.
Ta on lõpetanud Läti Ülikooli filoloogina.
Ta on töötanud Rēzekne Kõrgkoolis õppejõuna.
23. jaanuarist 2019 kuni 3. juunini 2021 oli ta Läti haridus- ja teadusminister (Arturs Krišjānis Kariņši valitsuses).
Kääbusmarmosett

Kääbusmarmosett ("Cebuella pygmaea") on maailma väikseim ahv. Kääbusmarmosett kaalub umbes 100 g.
Pere grupis sigib vaid üks paar. Vastsündinud, tavaliselt kaksikud, ronivad kohe isaslooma kukile. Emasloom käib neid vaid imetamas. 
Kääbusmarmosette on ka Tallinna Loomaaias.
Johnny Gaudreau

John Michael Gaudreau (13. august 1993 Salem, New Jersey – 29. august 2024 Oldmans Township, New Jersey) oli USA jäähokimängija, kes mängis NHL-i klubis Columbus Blue Jackets ründajana vasakäärel.
2011. aastal valis Calgary Flames ta NHL-i "draft"is 104. valikuna. Aastatel 2011–2014 mängis ta Boston College'i meeskonnas. Hooaegadel 2012–13 ja 2013–14 oli suurim skoorija Hockey Easti konverentsis ning valiti samal hooajal ka Hockey Easti hooaja parimaks mängijaks. 2014. aastal pälvis ta Hobey Baker Awardi, kui valiti NCAA hooaja parimaks jäähokimängijaks.
Debüüdi NHL-is tegi Gaudreau hooaja 2013–14 viimases mängus Vancouver Canucksi vastu. Ta lõi selles mängus oma esimese NHL-i värava. Värav tuli kohe esimest pealeviskest. 
Alates hooajast 2014–15 kuulus Gaudreau Flamesi põhikoosseisu. Hooajal 2014/15 lõi ta liigas 24 väravat ja kogus 64 punkti. Ta nimetati kahel kuul liiga parimaks uustulnukaks ning valiti hooaja lõpus uustulnukate sümboolsesse koosseisu ja nomineeriti hooaja parimale uustulnukale antavale auhinnale Calder Memorial Trophy. Hooajal 2016–2017 pälvis ta Lady Byng Memorial Trophy. Tema resultatiivseim hooaeg NHL-is on olnud 2021/22 (40+75), mil oli ta liigas Jonathan Huberdeau kõrval resultatiivsuselt teine mängija.
2022. aasta juulis sõlmis ta seitsmeaastase lepingu Columbus Blue Jacketsiga.
NHL-i tähtede mängule on Gaudreau valitud kokku kuus korda (2015, 2016, 2017, 2018, 2019, 2022). Hooajal 2021/22 valiti ta turniiri sümboolsesse koosseisu ("NHL First All-Star Team").
2013. aastal tuli ta USA kuni 20-aastaste koondisega juunioride maailmameistriks. USA jäähokikoondise koosseisus võitis ta 2018. aasta maailmameistrivõistlustelt pronksmedali.
Bosnia ja Hertsegoviina raadiojaamade loend

Raadio Bosnia ja Hertsegoviinas sai alguse 1945. aastal, kui esimene raadiojaam alustas tööd Sarajevos. 
159 maapealsest (FM- ja AM-) raadiojaamast 88 on kommertslikud, 65 on avalikud (piirkondlikud, kohalikud või munitsipaalomandid) ning on ka 3 jaama, mille kuulamiseks on vaja sõlmida liitumisleping (Lisaks on veel 6 raadiojaama, mis on saadaval ainult BHRT interneti võrgustiku kaudu).
Allpool on nimekiri Bosnia ja Hertsegoviinas kättesaadavatest raadiojaamadest.
Noah Hanifin

Noah Hanifin (sündinud 25. jaanuaril 1997 Bostonis, Massachusettsis) on USA jäähokimängija, kes mängib kaitsjana NHL-i klubis Vegas Golden Knights.
2015. aastal valis Carolina Hurricanes ta NHL-i "draft"is viienda valikuna. Enne seda oli ta mänginud ühe hooaja Boston College'i meeskonnas. 2015. aasta juulis sõlmis ta Hurricanesi meeskonnaga kolmeaastase lepingu.
2018. aasta juunis liitus ta Calgary Flamesiga. Sama aasta augustis sõlmis ta klubiga kuueaastase lepingu.
2024. aasta kaubeldi Hanifin suurema tehingu raames Flamesist Vegas Golden Knightsi. 2024. aasta aprillis sõlmis ta Golden Knightsiga kaheksa-aastase lepingu.
2018. aastal osales ta NHL-i tähtede mängul.
2014. aastal tuli Hanifin USA kuni 18-aastaste koondisega omavanuste maailmameistriks. USA jäähokikoondisse on ta kuulunud kolmedel maailmameistrivõistlustel (2016, 2017 ja 2019).
Alec Martinez

Alec Martinez (sündinud 26. juulil 1987 Rochester Hillsis Michigani osariigis) on USA jäähokimängija, kes mängib kaitsjana NHL-i klubis Vegas Golden Knights.
2007. aastal valiti ta NHL-i "draft"is Los Angeles Kingsi poolt 95. valikuna. Aastatel 2005–2008 mängis ta Miami Ülikooli meeskonnas. Hooaegadel 2008–09 ja 2009–10 mängis ta Kingis noorte meeskonnaga Manchester Monarchs AHL-is, kuid sai hooajal 2009–10 kirja ka oma esimesed neli mängu NHL-is. Regulaarselt kuulus ta Kingsi meeskonda alates hooajast 2010–11. Hooaja 2012–13 esimesel poolel toimunud NHL-i tööseisaku ajal mängis ta Soome kõrgliiga klubis TPS.
Aastatel 2012 ja 2014 kuulus ta Stanley karika võitnud Kingsi meeskonda. 2014. aasta Stanley karika viiendas mängus lõi Martinez teisel lisaajal New York Rangersi vastu värava, millega kindlustas Kingsile karika.
2020. aasta veebruaris siirdus Martinez Golden Knightsi. 2023. aastal võitis ta Golden Knightsi Stanley karika, mis oli Martinezi karjääri juba kolmas Stanley karika võit.
USA jäähokikoondise koosseisus võitis ta 2018. aasta maailmameistrivõistlustelt pronksmedali.
Ryan Suter

Ryan Suter (sündinud 21. jaanuaril 1985 Madisonis Wisconsinis) on USA jäähokimängija, kes mängib kaitsjana NHL-i klubis Dallas Stars.
2003. aastal valis Nashville Predators ta NHL-i "draft"is seitsmenda valikuna. Hooajal 2003–04 mängis ta Wisconsini ülikooli meeskonnas ja hooajal 2004–05 Predatorsi noorteklubiga Milwaukee Admirals AHL-is. Predatorsi põhimeeskonda kuulus Suter alates hooajast 2005–06. Kokku mängis ta Predatorsis seitse hooaega.
2012. aasta juulis sõlmis ta 13-aasta pikkuse lepingu Minnesota Wildiga. Hooajal 2012–13 valiti Suter NHL-i hooaja sümboolsesse koosseisu.
2018. aasta oktoobris pidas ta NHL-is oma 1000. mängu.
2021. aasta juulis sõlmis Suter nelja-aastase lepingu Dallas Starsiga.
Aastatel 2012, 2015 ja 2017 on ta osalenud NHL-i tähtede mängul.
2010. aasta taliolümpiamängudel võitis ta USA jäähokikoondise koosseisus hõbemedali.
Tema isa Bob Suter oli samuti jäähokimängija, ta võitis USA koondisega 1980. aasta taliolümpiamängudel kuldmedali. Tema onu Gary Suter mängis NHL-is üle 1000 mängu.
Vannutatud Advokaatide Nõukogu

Vannutatud Advokaatide Nõukogu (lühend VAN) oli aastatel 1919–1938 Eesti Advokatuuri kui omavalitsusliku kutseorganisatsiooni juhtorgan. 1938. aastal asendas VAN-i Advokatuuri nõukogu.
Vannutatud Advokaatide Nõukogu esimees, abiesimees ja liikmed valiti Vene kohtute asutamise seaduse (VKAS) eeskirjade järgi Kohtupalati tööpiirkonnas tegutsevate vandeadvokaatide üldkoosolekul (VKAS § 357 ja § 359). VAN koosnes 5–15 liikmest, seal hulgas advokatuuri esimees ja abiesimees (VKAS § 361). Valimised toimusid igal aastal (VKAS § 364).
VAN otsustas advokatuuri liikmete vastuvõtmise ja advokatuurist väljaarvamise, lahendas vandeadvokaatide tegevuse peale esitatud kaebusi, määras vaesusõiguse alusel õigusabi, lahendas tasuvaidlusi (VKAS § 367). VAN võis määrata kohustusi rikkunud advokaatidele karistuseks hoiatuse või noomituse, peatada rikkuja tegevuse kuni üheks aastaks või ta advokatuurist välja heita (VKAS § 368). VAN otsuste peale võis kaevata Kohtupalatile (VKAS § 376).
14. juunil 1919 toimus Tallinna Ringkonnakohtu ruumides vandeadvokaatide üldkoosolek. Eestis tollal oma tegutsemise registreerinud 35 vandeadvokaadist osales koosolekul 17. Üldkoosolek valis VAN esimeheks Jaan Teemanti, abiesimeheks Martin Hirschi ja liikmeteks Tõnis Jürise, Voldemar Oldekopi, Karl Partsi ja Jaan Leesmendi. 1935. aastal suurendas üldkoosolek VAN koosseisu 6-lt liikmelt 8-le.
1927. aastal otsustas üldkoosolek avada VAN Tartu osakonna, mis tegutses 1938. aastani.
Vannutatud advokaatide üldkoosolekul 22. aprillil 1936. aastal valiti Nõukogu esimeheks Alfred Maurer, abiesimeheks valiti Viktor Johanson. Nõukogu liikmeteks valiti Kaarel Baars, Erich Eek, Rein Eliaser, Karl Grau, Nikolai Kruuse ja August Peet.
Nico Hischier

Nico Hischier (sündinud 4. jaanuaril 1999 Brigis) on Šveitsi jäähokimängija, kes mängib keskründajana NHL-i klubis New Jersey Devils.
Ta alustas karjääri kodumaal SC Bernis. Profidebüüdi tegi ta 2015. aastal. Hooajal 2016–17 suundus ta Põhja-Ameerikasse, liitudes Quebec Major Junior Hockey League'i klubiga Halifax Mooseheads. Ta valiti sel hooajal liiga ja kogu Canadian Hockey League'i hooaja uustulnukaks.
2017. aastal valiti ta NHL-i "draft"is Devilsi poolt esimese valikuna. Ta oli esimene Šveitsi mängija, kes NHL-i "draft"is esimesena valiti. Hooajal 2017–18 debüteeris ta Devilsi meeskonnas NHL-is. Debüüthooajal lõi ta liigas 20 väravat ja andis 32 väravasöötu.
2021. aasta veebruaris määrati ta Devilsi kapteniks.
Šveitsi jäähokikoondise koosseisus osales ta 2019. aasta maailmameistrivõistlustel.
Yannick Weber

Yannick Cyril Weber (sündinud 23. septembril 1988 Morgesis) on Šveitsi jäähokimängija, kes mängib kaitsjana Šveitsi kõrgliiga klubis ZSC Lions.
Ta alustas jäähoki mängimist Šveitsi klubis SC Bern. Hooajal 2005–06 Šveitsi esiliiga klubis SC Langenthal. Hooajal 2006–07 suundus ta Põhja-Ameerikasse, liitudes Ontario Hockey League'i klubiga Kitchener Rangers.
2007. aastal valis Montreal Canadiens ta NHL-i "draft"is 73. valikuna. Canadiensi meeskonnas debüteeris ta hooajal 2008–09. Esimese värava NHL-is lõi ta 20. aprillil 2009 Stanley karika väljalangemismängus Boston Bruinsi vastu. Suurem osa hooaegadest 2008–09 ja 2009–10 veetis ta Canadiensi noorteklubiga Hamilton Bulldogs AHL-is. Oma esimese värava NHL-i põhihooaja lõi ta 9. veebruaril 2011, kui kohtuti taas Bruinsiga.
2013. aasta juulis liitus ta Vancouver Canucksiga, kus mängis kolm hooaega. 2016. aasta juulis liitus ta Nashville Predatorsiga, kus mängis kokku neli hooaega. Hooajal 2020–21 sai ta kirja kaks mängu Pittsburgh Penguinsi meeskonnas.
2021. aasta juunis sõlmis ta kolmeaastase lepingu ZSC Lionsiga.
Weber on kuulunud Šveitsi jäähokikoondisse 2010. ja 2014. aasta taliolümpiamängudel ning neljadel maailmameistrivõistlustel (2009, 2014, 2016 ja 2019).
Roman Josi

Roman Josi (sündinud 1. juunil 1990 Bernis) on Šveitsi jäähokimängija, kes mängib kaitsjana NHL-i klubis Nashville Predators. Ta on klubi meeskonna kapten.
Klubikarjääri alustas ta kodumaal SC Bernis. 2010. aastal tuli ta klubiga Šveitsi meistriks.
2008. aastal valiti ta NHL-i "draft"is Predatorsi poolt 38. valikuna. Põhja-Ameerikasse suundus ta mängima hooajal 2010–11, liitudes Predatorsi noorteklubiga Milwaukee Admirals AHL-is. Alates hooajast 2011–12 on ta kuulunud Predatorsi põhikoosseisu. 2017. aastal sai ta Predatorisi kapteniks.
Hooajal 2019–20 pälvis ta NHL-i hooaja parimale kaitsemängijale antava James Norris Memorial Trophy ning ta valiti samal hooajal liiga hooaja sümboolsesse koosseisu ("NHL First All-Star Team"). Aastatel 2016, 2019 ja 2020 on ta osalenud NHL-i tähtede mängul.
Šveitsi jäähokikoondise koosseisus on ta maailmameistrivõistlustelt võitnud kaks hõbemedalit (2013 ja 2018). 2013. aasta maailmameistrivõistlustel lõi ta neli väravat, millega oli turniiri edukaim kaitsja. Weber valiti turniiri sümboolsesse koosseisu, parimaks kaitsjaks ja ühtlasi väärtuslikumaks mängijaks.
Adam Larsson

Nils Erik Adam Jeremy Larsson (sündinud 12. novembril 1992 Skellefteås) on rootsi jäähokimängija, kes mängib kaitsjana NHL-i klubis Seattle Kraken.
Ta alustas klubikarjääri kodulinna klubis Skellefteå AIK-s. 2011. aastal valis New Jersey Devils ta NHL-i "draft"is neljanda valikuna. Larsson oli 2011. aasta "draft"is kõige esimesena valitud kaitsemängija. 2011. aasta juulis sõlmis ta Devilsiga kolmeaastase lepingu. Kokku mängis ta Devilsis viis hooaega. 2016. aasta juunis suundus ta Edmonton Oilersisse, kus mängis kokku viis hooaega.
2021. aasta juulis valis Seattle Kraken Larssoni NHL-i "Expansion Draft"is, misjärel sõlmis ta klubiga nelja-aastase lepingu.
2018. aastal tuli ta Rootsi jäähokikoondisega maailmameistriks. Larsson valiti lisaks turniiri sümboolsesse koosseisu.
Slangrivier

Slangrivier on asula Lõuna-Aafrika Vabariigis Lääne-Kapimaa provintsis Garden Route'i ringkonnas Hessequa vallas.
Slangrivier on asutatud 1838. aastal. Slangrivier tähendab afrikaani keeles 'mao jõgi'.
Lõuna-Aafrika Vabariigi 2011. aasta rahvaloenduse andmetel oli Slangrivieri elanikest värvilisi 96,01%, mustanahalisi aafriklasi 2,13%, India või Aasia päritolu inimesi 0,73%, valgeid 0,66% ja teisi 0,46%. Afrikaani keelt pidas emakeeleks 96,02% inimesi, inglise keelt 2,07%, tsvana keelt 0,43% ja viipekeelt 0,37%.
Hondurase vapp

Hondurase vapp on Hondurase riigivapp, mis on kasutusel 1825. aastast alates ja praegusel kujul alates 1935. aastast.
Vapi keskel on ovaal, mille servas on kiri "Republica de Honduras Libre Soberana e Independiente". Ovaali sees on Kesk-Ameerika Konföderatsiooni vapit pärinev kolmnurk, mille ees on kaks kindlusetorni ja nende vahel vulkaan. Vulkaani kohal on päike ja torne ühendav vikerkaar. Ovaali kohal on nooletupp ja külgedel kaks küllusesarve. Ovaali all on maastik tammede, mändide ning põllumajandus- ja kaevandustööristadega.
Petši keel

Petši keel (varem ka "paja keel") on tšibtša keelkonda kuuluv keel, mida kõnelevad petšid Hondurases Olancho ja Colóni departemangus.
Kõnelejate arv.
Kõnelejate arv oli 1993. aastal 990, kuid petšide koguarv oli 2600. 2013. aasta rahvaloendusel loendati 6020 petši, kuid keele kõnelejate arv pole teada. Nooremad inimesed on läinud üle hispaania keelele. 
Fonoloogia.
Petši keel on toonikeel. Keeles on 10 vokaalfoneemi ja 16 konsonantfoneemi, teistel andmetel 18 konsonantfoneemi.
Süntaks.
Põhisõnajärg on SOV.
Kisalföld

Kisalföld ehk Väike-Alföld ehk Väike Ungari tasandik (ungari keeles "Kisalföld", slovaki keeles "Malá dunajská kotlina", saksa keeles "Kleine Ungarische Tiefebene") on umbes 8000 km² suurune tasandik (tektooniline nõgu) Ungari loodeosas, Slovakkia edelaosas ("Podunajská nížina" – Doonau tasandik) ja Austria idaosas. Väike-Alföld on osa Pannoonia tasandikust.
Piirkonna tähtsaimad linnad on Dunajská Streda (Slovakkia), Győr (Ungari), Komárno (Slovakkia), Komárom (Ungari), Mosonmagyaróvár (Ungari) ja Nové Zámky (Slovakkia).
Geograafia.
Väike-Alföldi piirideks on põhjas Karpaadid, lõunas Bakony-Vértesi mäed, idas Gerecse mäestik ja läänes Leitha mäestik ning Alpide jalamid. Ungari territooriumil hõlmab tasandik suuremat osa Győr-Moson-Soproni komitaadist ja osi Vasi komitaadist, Komárom-Esztergomi komitaadist ning Veszprémi komitaadist.
Tasandiku jagab umbes pooleks Doonau jõgi, mis jaguneb Bratislava ja Komárno vahel mitmeks haruks, moodustades suuri saari. Doonau peamised sealsed lisajõed on Váh, Rába, Rábca ja Marcal.
Väike-Alföldi väiksemad mikroregioonid on Hanság, Seewinkel, Neusiedli nõgu, Rábaköz, Szigetköz, Marcali nõgu, Mosoni tasandik, Komárom-Esztergomi tasandik ja Žitný ostrovi saar.
Kuigi Väike-Alföldi hulka arvatakse mõnikord ka kõrvalasuvad regioonid Kemeneshát, Sopron-Vasi tasandik ja Steirisches Hügelland, kasutavad Ungari ja Austria geograafid mõistet Väike-Alföld kitsamas tähenduses.
Ajalugu.
Tasandik on olnud oluline põllumajanduspiirkond alates nooremast kiviajast. Esimesest kuni viienda sajandini kuulus ala lõunapoolne osa Vana-Rooma Pannoonia provintsi. Hiljem asustasid piirkonda germaanlased ja slaavlased ning alates umbes 900. aastast ka ungarlased. Aasta 1000 paiku sai piirkonnast Ungari kuningriigi osa.
Pärast Esimest maailmasõda jagati Väike-Alföld Ungari, Tšehhoslovakkia ja Austria vahel. 1990. aastatel rajas Slovakkia Ungari piiri lähedale Gabčíkovosse Doonau jõele suure tammi ja elektrijaama.
Rahvastik.
Riigipiirid ei järgi Väike-Alföldi aladel rangelt keelelisi piire. Seda eriti tasandiku põhjaosas, kus ungarlased moodustavad Slovakkia Dunajská Streda ja Komárno piirkondade elanikest enamuse. Ungarlasi elab väiksemal määral ka ülejäänud Väike-Alföldi aladele jäävates Slovakkia piirkondades. Kohas, kus Ungari, Slovakkia ja Austria piirid kokku saavad, elab ka väiksem horvaatide kogukond.
Shaw' auhind

Shaw' auhind (inglise keeles "Shaw Prize") on rahvusvaheline teadusauhind avastuste ja saavutuste eest astronoomia, eluteaduste ja meditsiini ning matemaatika valdkonnas. 
Auhinna asutas 2002. aastal Hongkongi fond Shaw Prize Foundation Hongkongi meediamagnaadi ja filantroobi Run Run Shaw (1907–2014) toetusel. Auhinda antakse välja igal aastal alates 2004. aastast. Auhinnatseremoonial Hongkongis annab auhindu üle Hongkongi peaminister.
Autasuga kaasneb medal ja umbes ühe miljoni USA dollari suurune rahaline auhind. 
2018. aasta lõpu seisuga on kokku välja jagatud 46 auhinda. Auhinna saanuid oli 79. Enamik laureaatidest on Ameerika Ühendriikide teadlased.
Marquard

Marquard on linn Lõuna-Aafrika Vabariigis Free State'i provintsis Thabo Mofutsanyana ringkonnas Setsoto vallas.
Marquard on asutatud 1905. aastal. Linn on saanud nime vaimuliku J. J. Marquardi järgi.
Lõuna-Aafrika Vabariigi 2011. aasta rahvaloenduse andmetel oli Marquardi elanikest mustanahalisi aafriklasi 95,6%, valgeid 3,2%, India või Aasia päritolu inimesi 0,5%, värvilisi 0,4% ja teisi 0,3%. Sotho keelt pidas emakeeleks 90,7%, afrikaani keelt 4,6%, inglise keelt 1,7%, viipekeelt 1,4% ja teisi keeli 1,6%.
Machadodorp

Machadodorp (2010. aastast ametlikult eNtokozweni) on linn Lõuna-Aafrika Vabariigis Mpumalanga provintsis Nkangala ringkonnas Emakhazeni vallas.
Machadodorp on asutatud 1894. aastal ja saanud nime portugali inseneri Joachim Machado järgi. Machadodorp oli Teise buuri sõja ajal 1900. aastal mõne kuu jooksul Transvaali pealinn. Linnaõigused sai Machadodorp 1904. aastal.
Lõuna-Aafrika Vabariigi 2011. aasta rahvaloenduse andmetel oli Machadodorpi elanikest mustanahalisi aafriklasi 89,51%, valgeid 8,10%, värvilisi 1,45%, India või Aasia päritolu inimesi 0,72% ja teisi 0,20%. Svaasi keelt pidas emakeeleks 45,35%, suulu keelt 23,46%, afrikaani keelt 8,83%, inglise keelt 5,27%, sotho keelt 2,55% ja pedi keelt 2,42%.
Nasdaq First North

Nasdaq First North on väikese ja keskmise suurusega ettevõtetele loodud alternatiivturg, mida opereerivad Nasdaqi börsid Põhja- ja Baltimaades. 
Juriidiliselt on First Northi turg mitmepoolne kauplemissüsteem, mis pakub kapitali kaasamise ja kauplemisele võtmise võimalust ettevõtetele, kes soovivad kaasata raha kapitaliturgudelt, kuid ei soovi veel siseneda reguleeritud turule. Alternatiivturul kauplemisele võetud ettevõtetele kehtivad leebemad nõuded ja regulatsioonid kui põhiturul noteeritud ettevõtetele. Lisaks juhendavad ja aitavad ettevõtteid First Northi turule tulemisel lepingulised nõustajad.
First Northi tegutseb Põhja- ja Baltimaades paralleelselt reguleeritud turuga, kuid tal puudub reguleeritud turu õiguslik staatus. Ettevõtted, kelle väärtpaberitega turul kaubeldakse, ei pea täitma mitte reguleeritud turu suhtes kehtestatud nõudeid, vaid First Northi reglemendis sätestatud nõudeid. 
Igal kauplemist alustaval ettevõttel peab olema sõlmitud leping nõustajaga, kes on omakorda börsiga lepingulises suhtes. Nõustaja hindab ettevõtte sobivust turul kauplemiseks ja jälgib, et ettevõtte tegevus oleks kooskõlas First Northi reeglitega ning informeerib reeglite rikkumise korral börsi. 
Investoritele pakub First North uusi investeerimisvõimalusi. Samas on oluline teada, et tulenevalt alternatiivturul esitatavatest madalamatest nõuetest, võib seal kaubeldavatesse väärtpaberitesse investeerimine olla seotud suurema riskiga kui investeerimine reguleeritud turul kaubeldavatesse väärtpaberitesse. 
Ettevõtted Nasdaq Balti First Northi turul.
2019. aasta mai seisuga on Nasdaq Balti First Northi turul kauplemisel 13 ettevõtte väärtpaberid:
Mart Jänes

Mart Jänes (sündinud 12. juulil 1938 Tartus) on eesti arhitekt Rootsis. 
Ta lõpetas 1957. aastal Stockholmi Eesti Gümnaasiumi, seejärel õppis aastatel 1957–1963 arhitektuuri Kuninglikus Tehnikaülikoolis Stockholmis. Mart Jänes astus Eesti Üliõpilaste Seltsi 1971. aastal. 
Ta töötas aastatel 1961–1967 arhitekt Imhäuseri büroos, 1965–1967 Västeråsi keskhaigla peaarhitektina. 1968. aastast kuni pensionile siirdumiseni 1998. aasta alguses töötas ta Sandvikeni abiarhitekti ja linnaarhitektina. 
1968. aastast elab Mart Jänes Sandvikenis, väikses linnas Botnia lahe kaldal, umbes 100 km Uppsalast põhja pool.
Ta oli Sandvikeni Balti Komitee asutajaliige ja esimees. Jänes on ka Sandviken Västra Rotary Clubi asutajaliige (asutatud 1971) ja Rootsi Vabamüürlaste vennaskonna liige alates 1982. aastast. 
Ta on mitmes valdkonnas edendanud sidemeid Eesti ja Rootsi vahel. Nii algatas ta koostöö Sandvikeni ja Rakvere valla ning Gävleborgi maavalitsuse ja Lääne-Viru maavalitsuse vahel. Samuti on ta aidanud luua sidemeid Rootsi ja Eesti vabamüürlaste vahel. Ta on kuulunud Rootsi Eestlaste Liidu esinduskogusse kui Põhja-Rootsi esindaja.
Isiklikku.
Tema isa oli Henno Harald Jänes ja ema Salme Jänes (sündinud Põldre).
Koostöörobot

Tööstuslik koostöörobot (inglise "collaborative robot, lühemalt co-robot, cobot") on robot, mis täidab ülesandeid tööstuskeskkonnas ja töötajatega koostöös. Rahvusvaheline Robootikaföderatsioon on määratlenud kaks koostöörobotite liiki. 
Robotitele, mis töötavad inimestega kõrvuti muudes ärilistes või mitteärilistes keskkondades (nt tervishoid, toiduvalmistamine ja avalikud ruumid), kehtivad omaette ISO standardid, ja seega ei lisa IFR neid tööstuslikke koostööroboteid puudutavasse statistikasse.
Arberešid

Arberešid ehk Itaalia albaanlased (endanimetus "Arbëreshët e Italisë" või "Shqiptrarët e Italisë") on etnolingvistiline vähemuslik rahvusrühm Itaalia lõunaosas Sitsiilias, Kalaabria poolsaarel, Basilicatas, Campanias, Molises, Abruzzos ja Apuulia poolsaarel asuvates külades.
Ajalugu.
1448. aastal palus Napoli kuningriigi kuningas Alfonso I Albaania sõjaväekindrali Demetrios Rerese abi Napolis toimuva ülestõusu asjus. Vastutasuks kuulutas kuningas albaania kindrali Calabria valitsejaks ja loovutas Catanzaro provintsi albaanlastele.
Üks põlvkond hiljem oli Napoli kuningriigil taas Albaania sõjaväe abi tarvis. Seekord lähetas legendaarne Albaania väejuht Skanderbeg oma väed Itaaliasse, et lõpetada prantslaste korraldatud mäss. Oskuslikud Albaania sõjaväelased päästsid Napoli ning seekord loovutati neile maa-ala Apuulias. Kahe riigi vahel tekkis tugevam liit ja Skanderbegist sai Napoli-Albaania sõjaväe uus komandör.
Skanderbegi ja võimeka Albaania sõjaväe edu jõudis viimaks lõpule. Albaania, nagu enamik Vahemere riike, langes Osmanite riigi sissetungi ohvriks. Paljud albaanlased põgenesid Veneetsiasse. 16. sajandi jooksul olid Veneetsia ja Itaalia lõunaosa albaanlaste pelgupaik. Albaania immigrandid said tihtipeale tööd Itaalia sõjaväes palgasõduritena. Sellel perioodil tekkisid Calabrias, Basilicatas, Brindisis ja Sitsiilial esimesed albaania külad. Aja jooksul on Lõuna-Itaaliasse albaanlasi juurde migreerunud ning albaania ja itaalia kultuur segunenud arbereši kultuuriks. Kosovo konflikti tõttu otsivad tuhanded albaanlased praegugi varjupaika Lõuna-Itaaliast.
Külad.
Itaalias on umbes 50 arberešide küla:
Keel.
Arberešid räägivad arbereši murret, mida oskas 2007. aasta seisuga umbes 100 000 arbereši.
Jack Sparrow

Kapten Jack Sparrow on "Kariibi mere piraatide" filmisarja peategelane. Selle fiktsionaalse tegelase on loonud stsenaristid Ted Elliott ja Terry Rossio ning teda kujutab Johnny Depp. Sparrowi iseloomustus põhineb Rolling Stones'i kitarrist Keith Richards'il ja Looney Tunesi koomiksitegelase Pepé Le Pewil. Ta ilmub esmakordselt 2003. aasta filmis ". Hiljem ilmus ta järjekordsetes filmides: " (2006), " (2007), " (2011) ja "" (2017).
Filmis on Sparrow üks üheksast piraatide pealikudest, kes on seitsme mere piraatlordid, vendade kohtus. Ta võib olla petlik ja ellu jääda enamasti vaimulike ja läbirääkimistega, mitte jõuga, otsustades põgeneda kõige ohtlikumatest olukordadest ja võidelda ainult vajaduse korral. Sparrow'iga püütakse taastada ta laev, Musta Pärli, oma hirmutavast esimesest tüürimehe Hector Barbossa käest. Hiljem üritab ta põgeneda oma võlgade eest legendaarse Davy Jonesi eest, võitledes Briti Ida-India Kompaniiga.
Austria pass

Austria kodaniku pass on dokument, mis väljastatakse Austria kodanikele rahvusvahelise reisimise hõlbustamiseks. Iga Austria kodanik on ka Euroopa Liidu kodanik. Passi ja riikliku ID-kaardiga on võimalik vabalt liikuda ja elada Euroopa Liidus, Euroopa Majanduspiirkonna riikides ja Šveitsis.
Kõikide Austria passi rakendus- ja trükiprotsessidega tegeleb Österreichische Staatsdruckerei (de), mille peakorter asub Viinis. Österreichische Staatsdruckerei ülesandeks on ka Malta ordu passi rakendus- ja trükiprotsessid.
Prantsusmaa pass

Prantsusmaa kodaniku pass (prantsuse keeles: "Passeport français") on Prantsusmaa kodanikele väljastatud isikut tõendav dokument. Lisaks sellele, et võimaldada kandjal rahvusvahelist reisimist ja näidata Prantsuse kodakondsust (kuid mitte tõendeid; Prantsuse passi omamine kinnitab ainult Prantsuse kodakondsuse eelduse vastavalt Prantsuse õigusele), hõlbustab pass ka abi saamist Prantsuse konsulaarametnikelt; vajaduse korral välismaal või teistes Euroopa Liidu liikmesriikides, kui prantsuse konsulaarasutus puudub.
Iga Prantsuse kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides.
Kanada pass

Kanada kodaniku pass (prantsuse keeles: "Passeport canadien") on Kanada kodanikele väljastatud pass. See võimaldab kandjal vabalt Kanadast väljuda ja uuesti siseneda; reisida teistesse riikidesse ja teistest riikidest vastavalt viisanõuetele; hõlbustab vajaduse korral Kanada konsulaarametnike abi tagamise protsessi; ja taotleb kandja kaitsmist välismaal.
Kanada on Five Nations Passport Groupi liige, mis on rahvusvaheline foorum, mis tegeleb Austraalia, Uus-Meremaa, Suurbritannia ja Ameerika Ühendriikide passe väljaandvate asutusete vahelise koostööga, et "jagada parimaid tavasid ja arutada passi põhimõtete väljatöötamisega seotud uuendusi", toodete ja tavade kohta.
Kanada hakkas 1. juulil 2013 Kanada kodanikele väljastama biomeetrilisi passe, mida tuntakse ka elektrooniliste passide ehk e-passidena.
Amfo

Amfo oli Tartus Komsomoli kino juures aastatel 1967–1977 tegutsenud filmiklubi. 
Klubi asutasid Jüri Lina ja Lembit Hanni 1967. aastal. Klubi esimene esimees oli Jüri Lina, pärast teda Lembit Hanni. Klubi lõpetas tegevuse võimude survel 1977. aastal.
Teadusauhindade loend

"Siin on loetletud Eesti ja välismaa teadusauhindasid"
Kurjer

Kurjer (vene keeles Курьер) oli 2005–2013 ilmunud venekeelne ajaleht, mis vahendas Sillamäe linna ja selle lähiümbruse uudiseid. Lehte andis välja Leht Media Center OÜ. Leht ilmus üks kord nädalas.
Lehe esimene number ilmus 1. septembril 2005. Algusest kuni aastani 2008 kandis leht nime Sillamäeski Kurjer (Силламяэский Курьер).
Põltsamaa Uudised

Põltsamaa Uudised oli 1930–1931 ilmunud ajaleht, mis vahendas Põltsamaa linna ja selle lähiümbruse uudiseid. Lehe väljaandja ja vastutav toimetaja oli Reinhold Kamsen.
Põltsamaa Valla Leht

Põltsamaa Valla Leht (ka Põltsamaa Vallaleht) on eestikeelne ajaleht, mis ilmub alates 2017. aastast ja vahendab Põltsamaa valla uudiseid. Ajalehte annab välja Põltsamaa vallavalitsus. Ajaleht ilmub sagedusega üks kord kuus.
Ajaleht asutati pärast 2017. aasta haldusreformi, kui tegevuse lõpetasid vallalehed Pajusi Valla Leht ja Puurmani Uudised. Ajalehe esimene number ilmus detsembris 2017.
UNESCO maailmapärand Poolas

Poola alal on UNESCO maailmapärandi nimistus 17 objekti ja ootenimistus on viis objekti.
Nimistu.
Nimistus on 17 objekti:
Ootenimistu.
Ootenimistus on viis objektiː
Kirjagarnituur

Kirjagarnituur on trükitüüpide (metallist valatud kirjamärkide) füüsiline kogum, mis sisaldab peale tähtede ka diakriitilisi märke ja kirjavahemärke piisamas ladumisvarus. Piisav ladumisvaru tähendab, et keeles rohkem ette tulevaid tähti on proportsionaalselt rohkem kui harvaesinevaid, näiteks a-tähti kümme korda rohkem kui z-tähti. Mõiste oli oluline 19. ja 20. sajandi trükikodade varustuse kirjeldamisel, tänapäeval on see pigem arhailine.
Tänapäeval on digitaalne revolutsioon põhjustanud ümbervaatamisi ning tähendusnihkeid ka väljakujunenud trükiterminoloogiaga keeltes. Näiteks ingliskeelne termin "fount" (ameerika "font") tähendas algselt metallist valatud trükitähtede kogumit, mis sisaldas ühe kirjatüübi kujuga tähestiku füüsilisi tähti vajaliku ladumisvaru piires, st kirjagarnituuri. Nüüdseks on termin nihkunud digitaalse kirjatüübi tähiseks, säilinud on aga endisele füüsilisele olekule ("fount" – valatud) viitav nimi. EKSS defineerib fonti kirjagarnituuri sünonüümina, samuti mõned sõnastikud ja õppematerjalid.
Keila Valla Leht

Keila Valla Leht oli Keila valla uudiseid vahendav ajaleht, mis ilmus aastatel 2013–2017. Ahalehte andis välja Keila vallavalitsus. Aastatel 2013–2016 andis lehte välja Harjumaa Ühinenud Meedia OÜ. 
Leht ilmus sagedusega üks kord kuus. Lehte toimetas Andres Kärssin.
Lehe eelkäija oli aastatel 2010–2013 Keila Lehe lisana ilmunud Keila Valla Leht. Pärast 2017. aasta haldusreformi asendab seda lehte Lääne-Harju Valla Leht.
Lihula Kohinad

Lihula Kohinad oli 1932-1933 ilmunud ajaleht, mis vahendas Lihula ja selle lähiümbruse uudiseid. Lehte andis välja O/ü B. Piilberg. Lehe vastutav toimetaja oli H. Virkus. Lehest ilmus kolm numbrit.
Lihula Teataja

Lihula Teataja oli aastatel 2003–2017 ilmunud ajaleht, mis vahendas Lihula valla uudiseid. Ajalehte andis välja Lihula vallavalitsus ja see ilmus neli korda aastas. 
Pärast 2017. aasta haldusreformi, mille käigus Lihula, Hanila, Varbla ja Koonga vald liitusid, vahendab endise Lihula valla alal toimuva kohta uudised Lääneranna Teataja.
Võru Linna Leht

Võru Linna Leht on eesti ajaleht, mis ilmub alates 2004. aastast ning vahendab Võru linna ja selle lähiümbruse uudiseid. Ajalehte annab välja Võru linnavalitsus. Ajaleht ilmub sagedusega üks kord kuus.
Ajalehe esimene number ilmus 14. augustil 2004.
Nivhi keel

Nivhi keel (nivhi keeles "нивх диф") on isolaatkeel, mida kõnelevad nivhid Venemaal Sahhalini saarel ja selle vastas mandril Habarovski krais.
2010. aasta rahvaloenduse andmetel valdas Venemaal nivhi keelt 200 inimest, peamiselt vanemad inimesed. Nivhi keel on äärmiselt ohustatud. 
Keelesugulus.
Nivhi keelel ei ole teada sugulaskeeli. Geograafilistel põhjustel on nivhi keelt loetud paleosiberi ehk paleoaasia keelte hulka. Tänapäeval peetakse nivhi keelt väikeseks keelkonnaks, mis hõlmab 2-3 lähedast keelt.
Püha apostli Andreas Esmakutsutu orden (Venemaa Föderatsioon)

Püha apostli Andreas Esmakutsutu orden (vene keeles Орден Святого апостола Андрея Первозванного) on Venemaa Föderatsiooni kõrgeim riiklik teenetemärk.
Kaitsepühaku apostel Andreas Esmakutsutu järgi nimetatud teenetemärk asutati Venemaa presidendi seadlusega 1. juulist 1998 "Püha apostli Andreas Esmakutsutu ordeni taastamisest". Seadluse punkti 5 kohaselt, kui orden antakse teenete eest sõjategevuspiirkonnas, siis antakse kavalerile üle Püha apostli Andreas Esmakutsutu ordenimärk ja ordenitäht mõõkadega.
Teenetemärk koosneb kaelas kantavast ordeniketist, selle otsas rippuvast ordenimärgist ja rinnas kantavast ordenitähest.
Varsti pärast Venemaa Ukrainale kuuluva Krimmi annekteerimist märgati 9. mail 2014 võidupäeva paraadi Moskvas juhatunud Venemaa kaitseministri Sergei Šoigu paraadmundril Püha apostli Andreas Esmakutsutu ordenit mõõkadega. Sellekohast presidendi seadlust pole aga avaldatud.
Op-die-Berg

Op-die-Berg (esineb ka nimekuju Die Dorp op die Berg) on asula Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas.
Lõuna-Aafrika Vabariigi 2011. aasta rahvaloenduse andmetel oli Op-die-Bergi elanikest värvilisi 89,16%, mustanahalisi aafriklasi 6,60%, valgeid 3,85%, India või Aasia päritolu inimesi 0,26% ja teisi 0,07%. Afrikaani keelt pidas emakeeleks 96,41%, koosa keelt 1,29%, inglise keelt 0,86%, sotho keelt 0,57% ja tsvana keelt 0,50%.
Leroro

Leroro on asula Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas.
Lõuna-Aafrika Vabariigi 2011. aasta rahvaloenduse andmetel oli Leroro elanikest mustanahalisi aafriklasi 99,45%, värvilisi 0,46%, India või Aasia päritolu inimesi 0,07% ja teisi 0,02%. Pedi keelt pidas emakeeleks 92,42% inimesi, sotho keelt 2,78%, svaasi keelt 1,04%, suulu keelt 0,97% ja inglise keelt 0,80%.
Relikviaar

Relikviaar on mahuti (laegas, karp või kapsel), milles säilitatakse reliikviat või reliikviaid. Reliikviaks võib olla mõni säile pühaku kehast või tema riietusest, samuti esemed, millel on seos pühaku või mõne teise religioonis olulise isikuga.
Reliikviad on olulised paljudes religioonides, eelkõige budismis, kristluses ja hinduismis, aga ka muudes usundites. Nendes kultuurides on pika ajalooga tava eksponeerida reliikviaid pühamutes, templites ja kirikutes ning usklikud võtavad ette palverännakuid, et paluda säilmetelt õnnistust. Paljud relikviaarid on väärtuslikud kunstiteosed ja hinnalised ajaloolised väärisesemed.
Marble Hall

Marble Hall on linn Lõuna-Aafrika Vabariigis Mpumalanga provintsis Sekhukhune ringkonnas, Ephraim Mogale valla halduskeskus.
Marble Hall on asutatud 1942. aastal. Marble Hall on saanud nime 1920. aastal avastatud marmorileiukohtade järgi. Linnaõigused sai Marble Hall 1945. aastal.
Lõuna-Aafrika Vabariigi 2011. aasta rahvaloenduse andmetel oli Marble Halli elanikest mustanahalisi aafriklasi 59,10%, valgeid 34,54%, India või Aasia päritolu inimesi 4,58%, värvilisi 0,67% ja teisi 1,15%. Afrikaani keelt pidas emakeeleks 35,09% inimesi, pedi keelt 30,56%, inglise keelt 12,03%, tsonga keelt 4,26%, ndebele keelt 3,55%, sotho keelt 3,55%, suulu keelt 1,66%, venda keelt 1,26% ja viipekeelt 1,18%.
Henrik Lundqvist

Björn Henrik Lundqvist (sündinud 2. märtsil 1982 Åres) on endine Rootsi jäähokimängija (väravavaht).
Klubikarjääri alustas ta Rootsi kõrgliiga klubis Frölunda HC. Aastatel 2003 ja 2005 tuli ta Frölundaga Rootsi meistriks. Aastatel 2003, 2004 ja 2005 pälvis ta Rootsi liiga parimale väravavahile antava Honkeni auhinna. 2005. aastal valiti liiga hooaja nii parimaks (Guldpucken) kui ka mängijate poolt väärtuslikumaks mängijaks (Guldhjälmen).
2000. aastal valis New York Rangers ta NHL-i "draft"is 205. valikuna. Põhja-Ameerikasse suundus ta mängima 2005. aastal. New York Rangersis mängis Lundqvist kogu oma NHL-i karjääri jooksul, kokku 15 hooaega.
Lundqvist on ainus väravavaht NHL-i ajaloos, kes on oma esimesest kaheteistkümnest hooajast üheteistkümnel viinud ühe hooaja sees oma meeskonna vähemalt 30 korda võiduni. Ta on enim mänge võitnud Euroopas sündinud väravavaht NHL-is (459 võitu 887 mängust).
Hooajal 2011–12 pälvis ta liiga parimale väravavahile antava Vezina Trophy ja valiti samal hooaja liiga sümboolsesse koosseisu. Rangersiga jõudis ta Stanley karika finaalmängule korra, hooajal 2013–14, kus kaotati Los Angeles Kingsile. NHL-i tähtede mängul osales Lundqvist viis korda (aastatel 2009, 2011, 2012, 2018 ja 2019).
2020. aasta oktoobris sõlmis ta lepingu Washington Capitalsiga, kuid südamehäirete tõttu tuli tal hooaeg 2020–21 vahele jätta. 2021. aasta augustis teatas ta profisportlase karjääri lõpetamisest.
Rootsi jäähokikoondisega võitis Lundqvist 2006. aasta taliolümpiamängudelt kuldmedali ja 2014. aasta taliolümpiamängudelt hõbemedali ning tuli 2017. aastal maailmameistriks.
Tema kaksikvend Joel Lundqvist on samuti jäähokimängija.
Jacob Markström

Jacob Anders Markström (sündinud 31. jaanuaril 1990 Gävles) on Rootsi jäähokimängija, kes mängib väravavahina NHL-i klubis Calgary Flames.
Ta alustas karjääri Rootsi kõrgliiga klubis Brynäs IF. 2010. aastal pälvis ta Rootsi liiga parima väravavahina Honkeni auhinna ja valiti lisaks liiga hooaja uustulnukaks.
2008. aastal valiti ta NHL-i "draft"is Florida Panthersi poolt 31. valikuna. Põhja-Ameerikasse suundus ta mängima hooajal 2010–11. Esimesel viiel hooajal mängis ta enamuse ajast AHL-i klubides Rochester Americans, San Antonio Rampage ja Utica Comets. Panthersi meeskonnas tegi ta oma NHL-i debüüdi 23. jaanuaril 2011. Panthersis sai ta kõige enam mänguaega hooajal 2012–13, kui tegi 23 mängu.
2014. aasta märtsis liitus ta Vancouver Canucksiga. Hooajal 2017–18 sai ta Canucksi põhiväravavahiks. 2020. aasta oktoobris sõlmis ta kuueaastase lepingu Flamesiga.
Rootsi jäähokikoondisega tuli Markström 2013. aastal maailmameistriks.
Oroville'i pais

Oroville'i pais on pais Featheri jõel Ameerika Ühendriikides California osariigis Oroville'i linnast idas. See 235 meetrit kõrge pais on USA kõige kõrgem pais. Oroville'i pais toodab hüdroelektrienergiat, aitab kontrolli all hoida üleujutusi ning piirkonda veega varustada. Paisutamise tõttu tekkis Featheri jõele suuruselt teine inimtekkeline järv Californias (Oroville'i järv), milles on 4,3 triljonit liitrit vett.
Pais takistab kalade rännet kudemisaladele jõe ülemjooksul, lisaks mõjutab kontrollitud vooluhulk otseselt Featheri jõe kaldaäärse ala ökosüsteemi. Kalade migratsiooniolukorra leevendamiseks on jõele rajatud lõhe- ja vikerforellikasvandus.
Ajalugu.
Oroville'i paisu hakati ehitama aastal 1961. Ehituse käigus esines üleujutusi. Pais valmis 1967 ning hakkas elektrit tootma 1968. Valmimise järel oli see USA suurim maa-alune elektrijaam. Seal on kolm 132 MW turbiini ja kolm 141 MW pump-generaatorit. Maksimaalne koguvõimsus oli 819 MW. Jaam saab vajadusel pumbata vett üles Oroville'i järve.
1968. aastast on Oroville'i paisu tõttu ümber suunatud osa Featheri jõe vooluhulgast California akvedukti, mis varustab veega San Joaquini orgu nii põllumajanduse kui ka tööstuste tarbeks. Pais on väidetavalt peatanud ligi 1,3 miljardi dollari väärtuses kahjusid aastatel 1987–1999.
Veebruaris 2017 tekkis , kui paisu põhiline ja hädaolukorra liigveelase said kahjustada ning ilmnesid probleemid ülevoolupaisuga. Selle tõttu evakueeriti allavoolu jäävatelt aladelt 188 000 inimest. Pärast veetaseme stabiliseerumist lubati inimestel oma kodudesse naasta.
Oblast (Valgevene)

Oblast on 1. järgu haldusüksus Valgevenes. Riik jaguneb kuueks oblastiks ja Minski linnaks, millel on Valgevene pealinnana eristaatus. Minsk on ka Minski oblasti keskus. Oblastid jagunevad 2. järgu haldusüksusteks rajoonideks ("раён").
Oblastite tänapäevased piirid määrati kindlaks aastal 1960, mil Valgevene (sellal Valgevene NSV) kuulus Nõukogude Liitu
Ajalugu.
20. sajandi alguses moodustasid Valgevene alad osa Venemaa Keisririigist ja Valgevene piirid ei olnud veel välja kujunenud. Tänase Valgevene alad hõlmasid 1900. aasta paiku tervet Minski kubermangu, tervet Mogiljovi kubermangu, suuremat osa Grodno kubermangust ja osi Vitebski kubermangust ning Vilno kubermangust (tänapäeva Leedus).
Seejärel mõjutasid piire Esimene maailmasõda, Teise Poola vabariigi moodustamine ja Nõukogude-Poola sõda. Aastal 1921 kuulus Valgevenele enamik tänasest Minski oblastist (välja arvatud selle läänepoolne serv), tänase Homieli oblasti läänepoolne osa, tänase Mahiloŭ oblasti väike läänepoolne riba ja väike osa tänasest Viciebski oblastist. Aastal 1926 lisati Valgevenele Homieli oblasti idapoolne osa.
Aastal 1938 võeti Valgevene NSV-s kasutusele uus haldusüksuste termin "voblast" ("voblasć", "во́бласць"), mis tulenes venekeelsest terminist "oblast". Valgevene piirid muutusid jälle Teise maailmasõja ajal. Aastal 1939 taastati varasemaid piire ja Valgevene sai juurde läänepoolseid alasid – Baranavičy oblasti, Białystoki oblasti, Bresti oblasti, Pinski oblasti ja Vilejka oblasti. Aastal 1944 likvideeriti Białystoki oblast ja loodi uued oblastid Babrujski oblast, Hrodna oblast ning Połacki oblast. Samal aastal nimetati Vilejka oblast ümber Maładziečna oblastiks.
Oblastid läbi ajaloo.
Alates aastast 1938 eksisteerinud Valgevene "voblastid":
Hobeni

Hobeni on küla Lõuna-Aafrika Vabariigis Ida-Kapimaa provintsis Amathole ringkonnas Mbhashe vallas.
Hobenis asub erivajadustega laste ja noorte kogukond ning farm Ikhaya Loxolo, mille asutasid 2005. aastal sakslased Alexandra Guenther ja Michael Guenther.
Lõuna-Aafrika Vabariigi 2011. aasta rahvaloenduse andmetel oli Hobeni elanikest mustanahalisi aafriklasi 97,84% ja valgeid 2,16%. Koosa keelt pidas emakeeleks 92,67% inimestest, inglise keelt 4,31% ja afrikaani keelt 1,29%.
Tähtedevaheline tolm

Tähtedevaheline tolm (inglise keeles "interstellar dust") on tahked mikroskoopilised osakesed, mis koos tähtedevahelise gaasiga täidavad tähtedevahelise ruumi. Tegemist on kosmilise tolmu liigiga.
Arvatakse, et tolmuosakestel on rasksulav tuum, mida ümbritsevad orgaanilised ühendid või jääst koorik. Tuuma keemiline koostis sõltub sellest, millise tähe atmosfääris toimus kondenseerumine. Näiteks kui tegemist on süsiniktähtedega, siis tolmuosakeste tuumad koosnevad grafiidist ja ränikarbiidist.
Tähtedevahelise tolmu osakeste tavaline suurus on vahemikus 0,01–0,2 μm, tolmu täismass on umbes 1% gaasi täismassist. Valgus, mis kiirgab tähtedelt, soojendab tähtedevahelist tolmu mitmekümne Kelvini kraadini, tänu millele tähtedevahelise tolm osutub infrapunakiirguse allikaks.
Limba noastră

"Limba noastră" ("Meie keel") on Moldova riigihümn. 
Viisi autor on Alexandru Cristea ja sõnad on kirjutanud Alexei Mateevici. Moldova iseseisvus 1991. aastal ning kasutas riigihümnina Rumeenia hümni kuni 1994. aastani, mil võttis kasutusele praeguse hümni. Algsel luuletusel oli 12 salmi, kuid tänapäevases hümnis on kasutatud ainult luuletuse 1., 2., 5., 9. ja 12. salmi.
Rumeeniakeelsed sõnad.
"Limba noastră-i o comoară &lt;br&gt;
"În adîncuri înfundată &lt;br&gt;
"Un șirag de piatră rară" &lt;br&gt;
"Pe moșie revărsată."
"Limba noastră-i foc, ce arde &lt;br&gt;"
"Într-un neam, ce fără veste &lt;br&gt;"
"S-a trezit din somn de moarte," &lt;br&gt;
"Ca viteazul din poveste." 
"Limba noastră-i frunză verde, &lt;br&gt;"
"Zbuciumul din codrii veșnici, &lt;br&gt;"
"Nistrul lin, ce-n valuri pierde" &lt;br&gt;
"Ai luceferilor sfeșnici."
"Limba noastra-i limbă sfântă, &lt;br&gt;"
"Limba vechilor cazanii, &lt;br&gt;"
"Care-o plâng și care-o cântă" &lt;br&gt;
"Pe la vatra lor țăranii."
"Răsări-va o comoară &lt;br&gt;"
"În adâncuri înfundată," &lt;br&gt;
"Un șirag de piatră rară" &lt;br&gt;
"Pe moșie revărsată."
12-salmilise luuletuse sõnad.
"Limba noastră-i o comoară&lt;br&gt;
În adîncuri înfundată &lt;br&gt;
Un șirag de piatră rară &lt;br&gt;
Pe moșie revărsată.
Limba noastră-i foc ce arde &lt;br&gt;
Într-un neam, ce fără veste &lt;br&gt;
S-a trezit din somn de moarte &lt;br&gt;
Ca viteazul din poveste.
"Limba noastră-i numai cîntec, &lt;br&gt;"
"Doina dorurilor noastre," &lt;br&gt;
"Roi de fulgere, ce spintec" &lt;br&gt;
"Nouri negri, zări albastre."
"Limba noastră-i graiul pîinii, &lt;br&gt;"
"Cînd de vînt se mișcă vara;" &lt;br&gt;
"In rostirea ei bătrînii" &lt;br&gt;
"Cu sudori sfințit-au țara."
Limba noastră-i frunză verde, &lt;br&gt;
Zbuciumul din codrii veșnici, &lt;br&gt;
Nistrul lin, ce-n valuri pierde &lt;br&gt;
Ai luceferilor sfeșnici.
"Nu veți plînge-atunci amarnic, &lt;br&gt;"
"Că vi-i limba prea săracă," &lt;br&gt;
"Și-ți vedea, cît îi de darnic" &lt;br&gt;
"Graiul țării noastre dragă."
"Limba noastră-i vechi izvoade. &lt;br&gt;"
"Povestiri din alte vremuri;" &lt;br&gt;
"Și citindu-le 'nșirate," – &lt;br&gt;
"Te-nfiori adînc și tremuri."
"Limba noastră îi aleasă &lt;br&gt;"
"Să ridice slava-n ceruri," &lt;br&gt;
"Să ne spuie-n hram și-acasă" &lt;br&gt;
"Veșnicele adevăruri."
Limba noastra-i limbă sfîntă, &lt;br&gt;
Limba vechilor cazanii, &lt;br&gt;
Care-o plîng și care-o cîntă &lt;br&gt;
Pe la vatra lor țăranii.
"Înviați-vă dar graiul, &lt;br&gt;"
"Ruginit de multă vreme," &lt;br&gt;
"Stergeți slinul, mucegaiul" &lt;br&gt;
"Al uitării 'n care geme."
"Strîngeți piatra lucitoare &lt;br&gt;"
"Ce din soare se aprinde –" &lt;br&gt;
"Și-ți avea în revărsare" &lt;br&gt;
"Un potop nou de cuvinte."
Răsări-va o comoară &lt;br&gt;
În adîncuri înfundată, &lt;br&gt;
Un șirag de piatră rară &lt;br&gt;
Pe moșie revărsată.
Aleksandr Žilenko

Aleksandr Žilenko (sündinud 21. novembril 1988 Tuapses) on Eesti näitleja.
Ta lõpetas aastal 2011 Peterburi Riikliku Teatriakadeemia Arvid Zelandi kursusel.
Ta töötab aastast 2011 Vene Teatris.
Lehurutshe

Lehurutshe (varem Welbedacht) on linn Lõuna-Aafrika Vabariigis Loodeprovintsis Ngaka Modiri Molema ringkonnas Ramotshere Moiloa vallas.
Lõuna-Aafrika Vabariigi 2011. aasta rahvaloenduse andmetel oli Lehurutshe elanikest mustanahalisi aafriklasi 98,64%, värvilisi 0,58%, India või Aasia päritolu inimesi 0,45%, valgeid 0,19% ja teisi 0,15%. Tsvana keelt pidas emakeeleks 87,23% inimesi, inglise keelt 6,40%, suulu keelt 1,55%, ndebele keelt 1,09%, sotho keelt 0,87%, koosa keelt 0,79% ja afrikaani keelt 0,64%.
Karin Lamson

Karin Lamson (sündinud 8. juulil 1993 Tallinnas) on eesti näitleja.
Ta on lõpetanud 2012. aastal Tallinna Õismäe Vene Lütseumi. Aastatel 2008–2011 õppis ta Vene Teatri stuudios. Aastatel 2012–2013 õppis ta Tartu Ülikoolis eesti filoloogiat. 2017. aastal lõpetas Tartu Ülikooli Viljandi kultuuriakadeemia näitlejana (11. lend).
Ta on alates 2018. aastast Vene Teatri näitleja.
Jekaterina Kordas

Jekaterina Kordas (aastani 2011 Jekaterina Nikolajeva; sündinud 29. veebruaril 1984 Kohtla-Järvel) on Eesti näitleja.
Ta lõpetas 2002. aastal Kohtla-Järve Ahtme Gümnaasiumi ja 2010. aastal Eesti Muusika- ja Teatriakadeemia lavakunstikooli (24. lend). 
Aastatel 2003–2007 mängis ta Drugoi Teatri lavastustes. Ta on aastast 2011 Vene Teatri näitleja ja aastast 2012 Vene Nukuteatri näitleja.
Tegevus poliitikas.
Ta kandideeris 2025. aasta kohaliku omavalitsuste volikogude valimistel Mustamäe linnaosas Keskerakonna nimekirjas, sai 91 häält ning ei osutunud valituks.
Isiklikku.
Ta on aastast 2011 abielus näitleja Dmitri Kordasega.
Aerofloti lend 1492

Aerofloti lend 1492 oli 2019. aasta 5. mail toimunud lend Moskva Šeremetjevo lennujaamast Murmanski lennujaama. Lennuk tegi hädamaandumise mõnikümmend minutit pärast starti ja süttis põlema.